Ego Willermus Dei gratia lingonensis episcopus notum facimus uniuersis quod Hugo de Curgi clericus in presencia mea constitutus resignauit in manu abbatis sancti Stephani diuionensis ecclesia[m] de Tenissio de qua coram indicibus delegatis ut dicebant inter ipsos querela uertebatur; dicto H... clerico asserenti quod credebat eandem ecclesiam ad abbatem et conuentum sancti Stephani pertinere. Idem uero abbas, nobis presentibus, pietatis intuitu dedit et concessit prefato clerico quindecim libras dyuionenses annuales quamdiu uixerit libere et pacifice possidendas. In cuius rei memoriam ad instanciam eorum presentem cartulam sigilli nostri munimine duximus roborandam. Actum anno gratie m° cc° XIX°.